Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Liite I: Luettelo, josta määrätään liittymisasiakirjan 29 artiklassa - V Maatalous - B. Yhteiset markkinajärjestelyt - VIII Lampaan- ja vuohenliha



Virallinen lehti nro C 241 , 29/08/1994 s. 0128



VIII Lampaan- ja vuohenliha 1. 385 R 3643: Neuvoston asetus (ETY) N 3643/85, annettu 19 päivänä joulukuuta 1985, tiettyihin kolmansiin maihin vuodesta 1986 alkaen sovellettavasta lampaan- ja vuohenliha-alan tuontijärjestelmästä (EYVL N L 348, 24.12.1985, s. 2), sellaisena kuin se on viimeksi muutettuna seuraavalla: - 392 R 3890: komission asetus (ETY) N 3890/92, annettu 28 päivänä joulukuuta 1992 (EYVL N L 391, 31.12.1992, s. 51) Poistetaan 1 artiklan 1 kohdan a alaviitteestä ilmaisu «Itävaltaa». 2. 389 R 3013: Neuvoston asetus (ETY) N 3013/89, annettu 25 päivänä syyskuuta 1989, lampaan- ja vuohenliha-alan yhteisestä markkinajärjestelystä (EYVL N L 289, 7.10.1989, s. 1), sellaisena kuin se on viimeksi muutettuna seuraavalla: - 394 R 0233: neuvoston asetus (EY) N 233/94, annettu 24 päivänä tammikuuta 1994 (EYVL N L 30, 3.2.1994, s. 9) Lisätään asetukseen artiklat seuraavasti: «5 e artikla 1. Poiketen siitä, mitä 5 a artiklan 1, 2, ja 3 kohdassa, 4 kohdan a alakohdassa sekä 5 ja 6 kohdassa säädetään, Itävallalle, Ruotsille ja Suomelle vahvistetaan 5 artiklassa tarkoitetun palkkion myöntämisen enimmäismäärä. Kyseiseen enimmäismäärään sisältyvien oikeuksien kokonaismäärä on: - Itävallan osalta 205 651, - Ruotsin osalta 180 000, - Suomen osalta 80 000. Kyseiset luvut sisältävät sekä alunperin myönnettävät määrät että kyseisten jäsenvaltioiden esittämät varaukset. 2. Tuottajakohtaiset enimmäismäärät myönnetään edellä mainittujen enimmäismäärien perusteella Itävallan, Ruotsin ja Suomen tuottajille viimeistään: - Itävallan osalta 31 päivänä joulukuuta 1996, - Ruotsin ja Suomen osalta 31 päivänä joulukuuta 1995. 3. Komissio vahvistaa yksityiskohtaiset säännöt tämän artiklan soveltamisesta ja erityisesti tarvittavat mukautus- ja siirtymätoimenpiteet 30 artiklassa säädettyä menettelyä noudattaen.» «5 f artikla 1. Poiketen siitä, mitä 5 a artiklan 1, 2, ja 3 kohdassa, 4 kohdan a alakohdassa sekä 5 ja 6 kohdassa säädetään, Norjalle vahvistetaan 5 artiklassa tarkoitetun palkkion myöntämisen enimmäismäärä. Kyseiseen enimmäismäärään sisältyvien oikeuksien kokonaismäärä on: - 1 040 000 palkkioon oikeutettua uuhta, ja - palkkioon oikeutettujen vuohien osalta lukumäärä, joka vahvistetaan ennen 30 päivää syyskuuta 1995 30 artiklassa säädettyä menettelyä noudattaen. Kyseinen lukumäärä vahvistetaan tämän asetuksen 5 artiklan 5 kohdan ja asetuksen (ETY) N 3493/90 1 artiklan 5 kohdan mukaisesti vuonna 1991 kansallisen tukirekisterin (PRODUKSJONSTILLEGGSREGISTERET) mukaan myönnettyjen palkkioiden perusteella, ja sitä sovelletaan markkinointivuodesta 1995. Tämän kohdan mukaisesti vahvistetut luvut sisältävät sekä alunperin myönnettävät määrät että Norjan esittämät varaukset. 2. Tuottajakohtaiset enimmäismäärät myönnetään edellä mainittujen enimmäismäärien perusteella Norjan tuottajille viimeistään 31 päivänä joulukuuta 1995. 3. Komissio vahvistaa yksityiskohtaiset säännöt tämän artiklan soveltamisesta ja erityisesti tarvittavat mukautus- ja siirtymätoimenpiteet 30 artiklassa säädettyä menettelyä noudattaen.».